BKT Klets-Kombuis – Annelien Pienaar
Hierdie is die eerste brief vir die maand. Baie dankie dat jy nog in geteken is vir die Nuusbrief. Van dees week het ek wonderlike nuus van my uitgewer ontvang en Boerekos met ŉ Twist word vir die derde keer herdruk. Nooit gedink dat die boek so goed ontvang sal word in die mark. Baie dankie vir jou ondersteuning om hierdie ŉ werklikheid te maak. Ek werk tans aan boek nommer 2 en 3 vir die 2020 en 2021 publikasie datums. Twee groot boeke wat ek dink verseker ook ŉ merk in ons mark gaan maak want daar is nie opvoedkundige literatuur in die mark tans vir kombuis sake…so ek kan nie wag om meer oor dit te vertel.
Daar is tans ŉ spesiale aanbod op Pekan neute vir die 2019 oesjaar. R180 per kg vir gebreekte stukkies. Bestellings kan geplaas word by skeerpoortpekans@gmail.com. Tans is die Skeerpoort Pekans webtuiste onder konstruksie en formele bestellings kan nie geplaas word daar.
Goeie nuus verder die volgende aanlyn klas word teen Woensdag volgende week beskikbaar gestel. Fermented foods. Met hierdie klas word daar gekyk na die fermentasie van Appelasyn, Kombucha, Sauerkraut en Kimchi. Die tema is gut health en al die gesondheidsvoordele wat daarmee gepaard gaan. Ek het ook weer die fermentasie stelle gelaai en daar is net 20 beskikbaar. Aflewering sal 14-30 dae neem om versend te word.
Daar is ‘n lekker saam doen projek vir die week wat kom. Ons gaan spek maak. Hier is die skakel: Maak jou eie Spek
Mag dit ŉ wonderlike nuwe week wees en dankie vir al die mooi foto’s wat julle op Boerekos met ŉ Twist die kook groep op Facebook deel.
Annamarie vd Merwe October 11, 2019 at 10:37 am - Reply
Goeie more mede twisters,
Ek geniet my boek ongelooflik baie, lees soos ‘n storieboek.
Natuurlik is Annelien se kommentare en haar beskrywing van die alle daagse lewe op die plaas en die kinders se bedrywighede kostelik. Waardeer die manier waarmee sy almal se probleme uitsorteer, jy is ‘n groot inspirasie vir elkeen van ons. Bak en brou alte lekker
Annelien October 11, 2019 at 10:46 am - Reply
Hallo Annamarie, dankie dat jy by die kosgroep, Boerekos met ‘n TWist op Facebook saam lekker kuier. Ons is hier ‘n virtuele familie en tyd vir leeg le min. Dankie dat jy saam woeker. Groete Annelien.
nanette.matthews October 13, 2019 at 6:00 am - Reply
Ek weet nie of ek iets verkeerd doen nie of iets gemis het nie maar ek sien nie die online kursus vir die fermentasie nie, en verder kry ek ook nie iewers ń Kombucha resep nie. Kan jy dalk help groot asseblief? Baie dankie.
Annelien October 14, 2019 at 9:26 am - Reply
Hallo Nanette, die klas is nog nie gelaai, die resep sal ook met die klas beskikbaar wees. Groete Annelien